Nyhedsbrev fra SAGT og Koordinationsudvalget for Sammenslutninger af fritidshusejere i Odsherred Kommune - KSO/SAGT - PDF
Download "Nyhedsbrev fra SAGT og Koordinationsudvalget for Sammenslutninger af fritidshusejere i Odsherred Kommune - KSO/SAGT"
1 April 2012 Nyhedsbrev fra SAGT og Koordinationsudvalget for Sammenslutninger af fritidshusejere i Odsherred Kommune - KSO/SAGT Resumè vedrørende organiseringen af grundejerorganisationernes arbejde De 3 sammenslutninger af grundejerforeninger i de 3 tidligere kommuner i Odsherred er videreført også efter kommunesammenlægningen. Foruden vor sammenslutning i Trundholm (SAGT) drejer det sig om Sammenslutningerne i Dragsholm og Nykøbing- Rørvig (FSNR). De 3 sammenslutninger har i 2007 indgået et formelt og vedtægtsreguleret samarbejde i KSO/SAGT- Koordinationsudvalget for Sammenslutninger af fritidshusejere i Odsherred med 9 medlemmer. Hovedformålet er at optræde samlet over for kommunen og andre. KSO/SAGT og kommunen har sammen oprettet Sommerhusrådet for Odsherreds Landliggere (SOL), hvor KSO/SAGT mødes 4 gange om året med kommunens Miljøog Klimaudvalg og en række kommunale embedsmænd. Dagsordener og referater er tilgængelige på kommunens hjemmeside. Herudover er KSO/SAGT repræsenteret i Grønt Råd Odsherred GRO, og der er etableret en kontaktgruppe mellem KSO/SAGT og Odsherred Forsyning A/S og et årligt møde med færdselsudvalget. Endelig er det aftalt med kommunen, at der hvert år i august afholdes et møde for alle grundejerforeninger sædvanligvis i Vig-hallerne Herunder følger en kortfattet oversigt over nogle at de emner, som har været på dagsordenen enten i KSO/SAGT-regi eller alene i SAGT: 1. Frikommuneforsøg Kommunen har fået Indenrigsministeriets tilladelse til at gennemføre nogle af de forslag, som er ansøgt i relation til frikommuneforsøgene. Det drejer sig bl.a. om nogle frihedsgrader inden for jobcentrets virkso/sagtmhed og inden for folkeskolen. Disse tilladelser kræver ikke lovændringer. Det gør derimod forslaget om, at alle sommerhusejere skal betale 200 kr. hvert år de næste 4 år (i alt 8 mio. kr.) for at finansiere en øget indsats på turistområdet. I skrivende stund (ultimo marts 2012) er de forslag, som kræver lovændringer ikke færdigbehandlet i folketinget. KSO/SAGT har skrevet til den daværende Indenrigsminister og protesteret mod forslaget. Og det må betragtes som ganske usandsynligt, at regering og folketing vil give kommunerne nye finansieringskilder. Men den endelige afgørelse forligger endnu ikke. 1
2 2. Region Sjællands forslag om at der kan udgraves grus i Jyderup Skov. Regionen er forpligtet til at anvise/anbefale områder, hvorfra der kan udvindes råstoffer. Det hører med i billedet, at hver af regionerne forventes at arbejde for, at der er en vis balance mellem forbruget i regionen og så det, der udvindes i regionen. Regionens forslag om at etablere en grusgrav i Jyderup Skov har imidlertid med rette - givet anledning til meget omfattende protester fra beboerne i områdets nærhed og herunder ikke mindst sommerhusejerne. I Dragsholm er det G/F Kildebo og G/F Udsigten og i Trundholm er det foreningerne Annettevej, Skovbakken, Lundebakken og Lyngtoften som er de nærmest berørte af planerne. Der er adskillige aktører i en sådan sag: Regionen, Kommunen, Staten og ejeren af jorden. I det aktuelle tilfælde er der sammenfald mellem ejer og staten, idet Naturstyrelsen er ansvarlig for statens ejerskab. Det ligger nu klart, at kommunen går imod planerne. Det samme gælder også Naturstyrelsen, som i et høringssvar til Regionen udtaler sig imod planerne. Og meget tyder på, at Regionen på dette grundlag vil fjerne forslaget fra rapporten om end der er indkommet mange andre protester til Regionen om andre områder, som foreslås udpeget til råstofudvinding. Så lige nu sker der næppe noget. Men hvis Naturstyrelsen (staten) skifter mening på et tidspunkt i fremtiden, kan kommunen alene formentlig ikke forhindre, at der bliver grusgrav i Jyderup Skov. Sagen skal derfor fortsat følges. 3. Kloakering Projektet synes at være videreført uden de helt store problemer i det seneste år. Dog hører KSO/SAGT ganske ofte om grundejerforeninger, som ikke er helt tilfredse med retableringen af vejene m.v. Det er i denne forbindelse vigtigt, at grundejerforeningerne er meget opmærkso/sagtmme, og straks siger til, hvis der er problemer. Odsherred Forsyning har oplyst, at omkring 50 grundejere har ansøgt og fået accepteret en betalingsordning, som indebærer, at tilslutningsafgiften på ca kr. kan betales over 36 måneder med en rente p.t. på 7,7 pct. Senest (februar 2012) har Odsherred Forsyning A/S afholdt 2 informationsmøder med deltagelse af i alt 400 sommerhusejere i området Ellinge Lyng. Mange deltagere benytter disse møder til at få ændret den placering af stikledningen til grunden, som Forsyningsselskabet umiddelbart har planlagt. Fritidshusejernes Landsforening og FSNR (Fritidshusejernes Sammenslutning i Nykøbing- Rørvig) har i januar 2011 klaget til Statsforvaltningen Sjælland over kommunens kloakeringsprojekt, idet man fandt, at der ikke var tilstrækkelig lovgrundlag. Efter 13 måneders sagsbehandling har Statsforvaltningen svaret i 2
3 februar 2012, at man ikke vil foretage videre i sagen, idet kommunen ikke har handlet uretmæssigt. SAGT har fået en henvendelse fra en enkelt grundejer, der for nogle år siden investerede i ny 3-kammer tank med tilhørende sivedræn, i den tro at de ikke kunne blive tvunget til at tilslutte sig kloakeringen. Reglerne er således: Man kan ikke undslå sig kloakeringen. Har man investeret i en ny tank, kan man få en 10årig dispensation på tilslutningen, regnet fra den dato tanken blev godkendt. 4. Sommerhusejere i bestyrelsen for Odsherred Forsyning A/S? Sidste år var der en bekendtgørelse på vej om brugerindflydelse i forsyningsselskabernes bestyrelser. Denne bekendtgørelse blev imidlertid trukket tilbage. Miljøministeriet har nu en revideret bekendtgørelse på vej, der forpligter kommunerne til, at der skal vælges brugerrepræsentanter til vandselskabernes bestyrelser. Odsherred Forsyning har flere selskaber: Odsherred Vand A/S og Odsherred Spildevand A/S, som kommer ind under reglerne. Miljøministeriet er imidlertid af den opfattelse, at Tømningsselskaber og herunder Odsherred Tømning A/S - ikke er vandselskaber og derfor ikke omfattet. KSO/SAGT har støttet af rådgivere - vanskeligt ved at finde grundlag i loven for, at tømningsselskaber ikke er vandselskaber. Da vi har Ministeriets endelige fortolkning, er vi gået videre og har forelagt sagen for Folketingets Ombudsmand. Han svarer efter 3 dages sagsbehandling, at han ikke kan gå ind i sagen på indeværende tidspunkt, idet ombudsmanden ikke går ind i generel lovfortolkning, og det vi klager over ikke er sket endnu!! Det vil sige konstateringen af, om kommunen holder Tømningsselskabet uden for reglerne om brugerindflydelse i bestyrelserne. På dette grundlag har KSO/SAGT rejst sagen over for relevante politikere med opfordring til, at reglerne klargøres/ændres, således at tømningsselskaber er omfattet af reglerne om brugerindflydelse. KSO/SAGT har i denne sag ikke mødt det synspunkt, at vore krav/ønsker var urimelige, men alene fået præsenteret det argument, at gældende regler siger noget andet. De beslutninger, der træffes i selskaberne i Odsherred Forsyning A/S har ganske vidtrækkende betydning for brugerne, og vi håber derfor på politisk forståelse for vore synspunkter. 3
4 5. Afvanding af Hov Vig Et større antal sommerhuse i Hov Vig (Nykøbing-Rørvigområdet) har permanent risiko for at blive oversvømmet. Der er nedsat en styregruppe, som samarbejder med Grontmij (Carl Bro-gruppen) om at få tilvejebragt et konkret projekt. Odsherred Forsyning har tilkendegivet, at man evt. vil bistå med geologiske undersøgelser samt fremskynde kloakeringen i området, hvis det kan gavne afvandingsprojektet. Kommunen har på sin side vist sig meget positiv ved over flere omgange at bevilge et samlet (ikke helt risikofrit) lån på 2,4 mio. kr. til projektets projektering og til de nødvendige undersøgelser. Det er indlysende, at det er FSNR og sommerhusejere i området, der primært står for dette omfattende projekt, som formentlig skal overvinde en del yderligere forhindringer, før man kan få det realiseret. 6. Dræn og vandløb- pjece om indberetning på vej Dette emne er tilbagevendende i SOL-møderne, hvor KSO/SAGT opfordrer kommunen til at bruge flere kræfter til at opfylde kommunens forpligtelser omkring vedligehold af egne vandløb og dræn og herudover at føre et rimeligt tilsyn med de private vandløb og dræn, således at eksisterende regler følges og unødvendige oversvømmelser kan undgås. Der ligger en række pjecer på kommunens hjemmeside og kommunen har senest givet tilsagn om, at man vil udsende en pjece, der forklarer, hvorledes der fra grundejernes side - kan ske indberetning af vandløb og dræn til kommunen, som ikke selv har oversigter over disse forhold. Den planlagte pjece kan formentlig findes på kommunens hjemmeside kort efter påske. 7. Kommunens forslag til Planstrategi I forordet til Planstrategien opfordrede borgmesteren også sommerhusejerne til at give deres besyv med i forhold til den fremlagte plan. Den udfordring har KSO/SAGT naturligvis taget imod. KSO/SAGT s udtalelse indeholder følgende elementer: Støtte til hovedambitionerne Konstatering af at KSO/SAGT kan støtte de initiativer over for sommerhusejerne, som opfordrer til og understøtter en miljøvenlig indsats Konstatering af, at kommunen alene har planer om opfordringer og vejledninger til sommerhusejerne og at kommunen ikke præsenterer mere tvangsmæssige tiltag. Støtte til udviklingen af GeoPark Odsherred, men lidt forundring over, at formuleringerne i planen efterlader det indtryk, at Odsherred Kommunens 4
5 positive udvikling de kommende år er uløseligt forbundet med, om GeoPark Odsherred bliver en succes. Alle indkomne høringssvar vil indgå i en hvidbog til overvejelse for byrådet m.h.t. ændringer i den endelige planstrategi. 8. Trafik på Høve Stræde Gennem adskillige år har både grundejerforeninger og Sammenslutningen søgt at få myndighederne til at gøre noget for at få bilernes hastighed ned på Høve Stræde. Der synes nu at ville ske noget muligvis p.g.a. et trafikuheld. Midt- og Vestsjællands Politi har planlagt indførelse af ATK automatisk trafik kontrol og muligvis tillige varierende hastighedsbegrænsninger efter årstiden. Kommunen har undersøgt, om der kan etableres en fodgængerovergang i Høve By, men det er foreløbigt opgivet p.g.a., at man ikke kan finde en hensigtsmæssig placering, som giver reel sikkerhed og ikke kun en falsk. Det er i øvrigt opmuntrende, at kommunens Færdselssikkerhedsudvalg nu holder jævnlige møder, samt at det er aftalt med kommunen, at KSO/SAGT mindst en gang om året holder møde med Færdselssikkerhedsudvalget. Forbedringen i kommunens økonomi bør også indebære, at mange af de foreliggende projekter (omfattende rapport foreligger) om bedre sikkerhed burde kunne komme til udførelse. 9. Skorstensfejning. Sammenslutningerne har fået adskillige henvendelser med klager over, at grundejerne ikke får den skorstensfejning, som vi betaler for via ejendomskatten. I mange tilfælde skal skorstensfejeren ind i huset og hvis det ikke er muligt, dropper man måske opgaven uden at lægge sedler eller foretage andet. Det hører med i billedet, at der ikke sjældent opstår brande i skorstene. Efter at vi har bragt emnet op flere gange i Sommerhusrådet (SOL), sker der nu det, at KSO/SAGT får et møde direkte med skorstensfejerfirmaerne med det formål, at vi kan få rettet op på de beskrevne problemer. Der er tale om en ganske besynderlig aftalemæssig konstruktion. Lovgiver fastsætter, hvad der skal ske af fejning og rensning hvert år. Kommunen aftaler med et par skorstensfirmaer i området, at de skal løse opgaven. Og kommunen opkræver et beløb til skorstensfejning over ejendomsskatten. Men ansvaret for, at der sker fejning m.v. hviler udelukkende på den enkelte grundejer, som i øvrigt kan fravælge kommunens skorstensfejer og hyre en anden. 5
6 Meget tyder på, at ganske mange sommerhuse ikke får renset og fejet deres skorstene, når skorstensfejeren ikke kan komme til eller ikke kan komme ind i huset. Men betalingen opkræves alligevel. Kommunen bør kunne lægge krav ind i deres aftale med skorstensfejerne herunder at der altid lægges sedler ind i husene, og at der fremlægges dokumentation over og føres statistik over rensede skorstene. Man skal dog være opmærkso/sagtm på, at det er grundejerens pligt, at skorstensfejeren kan udføre sit arbejde. Har han lagt en seddel, så husk at kontakt ham og aftal tid. 10. Kontakt med SEAS-NVE I Sammenslutningens vedtægter er bl.a. medtaget bestemmelser om, at vi skal varetage grundejernes interesser over for forsyningsselskaber. KSO/SAGT har derfor taget kontakt til SEAS-NVE på baggrund at den ganske omfattende kritik af selskabet, som er kommet frem både i medierne og i drøftelser blandt sommerhusgrundejere. Der er aftalt et møde med selskabet i maj 2012, hvor vi vil konfrontere selskabet med de fremførte kritikpunkter. 11. Fælles indsats mod indbrud Det er ikke nyt, at der er alt for mange indbrud i sommerhusene. I 2010 blev der anmeldt 542 indbrud og i 2011 steg antallet til 711. I de første 3 måneder er der anmeldt hele 187 indbrud. Det er derimod en god nyhed, at politiet i et samarbejde med kommunen nu vil prøve at gøre noget. Hoved-ideen er, at alle der kører rundt i kommunen skal holde øjne og ører åbne og reagere, hvis de ser noget uregelmæssigt. Det er hjemmeplejen, ansatte i Park og Vej, renovation og andre serviceområder. På mødet i SOL den 29. marts præsenterede politiet og kommunen planerne og indbød sommerhusejerne til et samarbejde, hvilket vi naturligvis sagde ja tak til. Det handler også om, at alle sommerhusejere opfordres til at være opmærkso/sagtmme på iagttagelser, der kan have relation til et indbrud. Politiet er ved at lægge sidste hånd på en pjece, hvor det beskrives, hvordan man skal forholde sig ved mistanke om indbrud. Denne pjece søges omtalt mest muligt og det er også klart, at den enkelte grundejerforening kan bidrage væsentligt til, at alle sommerhusejere modtager eller rekvirerer denne pjece. Politiet kommer også i 6
7 år til Vig- mødet i august for alle grundejerforeninger. Det hører med i billedet, at de fleste indbrud finder sted i vinterhalvåret. Meget væsentligt i hele denne kampagne er, at politiet opretter en særlig telefon , der går direkte døgnet rundt til vicepolitikommissær Søren Højsgaard, Midt- og Vestsjællands politi. Det med døgnet rundt skal efter hvad vi hørte på SOL-mødet tages bogstaveligt. Mail kan også anvendes: Også meldinger fra grundejere, der ønsker at være anonyme, er velkomne. Har man brug for AKUT politiassistance eks. et indbrud er i gang så ring Landliggeren Som man kan læse i forårsnummeret 2012 bebuder Borgmesteren og Turistchefen at, Landliggeren fremover ikke længere sendes til grundejernes hjemmeadresse, men udsendes i ugen før påske / skolernes efterårsferie på sommerhusadressen. Øvrige numre omdeles på sommerhusadressen. Dette har SAGT gjort ophævelser mod, begrundet i at adskillige sommerhuse ikke har postkasser, eller har påklæbet mærkater mod tryksager/reklamer, for dermed at forhindre huset ser ubeboet ud i de lange vintermåneder, hvilket kan opfordre til indbrud. 7
Referat fra sommerhusgrundejermødet 11/8-2012
Referat fra sommerhusgrundejermødet 11/8-2012 Velkomst Formanden for Miljø- og klimaudvalget Annelis Stamm bød velkommen til de ca. 150 fremmødte sommerhusgrundejere i Vig Forsamlingshus, hvortil mødet
Noter til Brunnberg Bys og AB s generalforsamling 13. juni 2015
Noter til Brunnberg Bys og AB s generalforsamling 13. juni 2015 Kære alle Hermed deler jeg mine noter det er omfattende materiale og forslag bestyrelsen fremlægger. Jeg har forsøgt med fed skrift at markere,